|  |  |  |  |
| --- | --- | --- | --- |
|  |  |  |  |
|  |  |  |  |
| **И З В Р Ш И Т Е Л** |  |  | **Образец бр.66** |
| **Маја Гркова Караколева** |  |  |  |
| **именуван за подрачјето** |  |  |  |
| **на Основниот суд** |  |  | **И.бр.** **485/2021**  |
| **Велес, Гевгелија, Кавадарци и Неготино** |  |  |  |
| **ул. Маршал Тито бр. 23/1** |  |  |  |
| **тел. 043 612-603,** **izvrsitel.majagk@yahoo.com** |  |  |  |

Извршителот Маја Гркова Караколева од Велес, ул. Маршал Тито бр. 23/1 врз основа на барањето за спроведување на извршување од МАРЈАНА КРСТЕВА од Скопје со  живеалиште на ул.Бриселска бр.6/2-11 Карпош,  засновано на извршната исправа ВПП1.9/20 од 01.07.2021 година на Основен суд Велес, против СТОЈАНЧЕ ПАНОВСКИ од Велес со живеалиште на ул.Борис Карпузов бр.8,  за спроведување на извршување , на ден 19.04.2022 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА продажба со усно јавно наддавање на недвижноста во сосопственост на по 1/2 идеален дел на странките МАРЈАНА КРСТЕВА и СТОЈАНЧЕ ПАНОВСКИ означена како **гаража** **запишана во имотен лист бр.597 за КО Велес** при АКН на СМ – Одделение за катастар на недвижности Велес со следните ознаки:

* КП бр.2568, м.в. Шефки Сали, кат.култура гз, зпз 1, површина 20м2, право 814 (право на користење на изградено градежно земјиште врз кое постои зграда и
* КП бр.2568 дел 0, адреса Шефки Сали, бр.на згрд.1, намена на зград.А5-1, влез 1, кат ПР, намена Г (гаража), внатрешна површина 17 м2, право сосопственост.

Продажбата ќе се одржи на **ден 12.05.2022 година во 11:30 часот** во просториите на извршител Маја Гркова Караколева

Почетната вредност на недвижноста, утврдена со заклучок на извршителот И.бр.485/2021 од 11.01.2022 година **изнесува 3.104,00 евра или 191.361,00 денари**, под која недвижноста не може да се продаде на првото јавно наддавање.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста, односно износ од 19.136,00 ден.

Уплатата на паричните средства на име гаранција се врши на жиро сметката од извршителот со бр. 380477063501141 која се води кај Прокредит Банка Ад Скопје и даночен број 5004011504527.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање “ Слободен печат” и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

 И З В Р Ш И Т Е Л

|  |
| --- |
| Маја Гркова Караколева |